text: শীতের পিঠা: সন্ধ্যা নামলেই ক্রেতাদের ভীড়
  বুধবার ১০ জানুয়ারী ২০১৮ , ২:০৮ pm
  অ আ আবীর আকাশ, লক্ষ্মীপুর: শীতকাল মানে পিঠা খাওয়ার উৎসব। শীত এলে শহর, নগর ও গ্রামে পিঠা খাওয়ার ধূম পড়ে। শীতের পিঠা গ্রামীণ ঐতিহ্য। শীত মওসুমে গ্রামীণ বধূরা রকমারী পিঠা তৈরি করেন। শীতের পিঠার মধ্যে ভাপা পিঠা (ধুপি পিঠা) একটি অন্যতম পিঠা। ভাপা পিঠা আবার হরেক রকম পদ্ধতিতে তৈরি করা হয়। কখনো মিষ্টি ভাপা, কখনো ঝাল ভাপা। খেজুর রস দিয়ে ভাপা পিঠা খেতে বড়ই সুস্বাদু ও মুগ্ধকর।
  ব্যাংকার সাইফুল ইসলাম বলেন, আমি অফিস শেষ করে মাঝে মাঝে এসব দোকান থেকে পিঠা কিনে খাই। সন্ধ্যার নাস্তাও সারে শীতের একটা আমেজও পাওয়া যায়। এসব পিঠা আমাদের ঐতিহ্যের অংশ। তাই শতব্যস্ততার মাঝেও এই ঐতিহ্যকে লালন করি।
  লক্ষ্মীপুরে ৩ দিনব্যাপি আন্তর্জাতিক চলচ্চিত্র উৎসব
  লক্ষ্মীপুর: লক্ষ্মীপুরে শুরু হয়েছে আন্তর্জাতিক চলচ্চিত্র উৎসব 'গ্লোবাল ইয়ুথ ফিল্ম ফেস্টিভাল লক্ষ্মীপুর' (জিওয়াইএফএফএল)। জেলায় প্রথমবারের মতো এ উৎসবের আয়োজন করেছে চলচ্চিত্র সংসদ 'সিনেমা বাংলাদেশ' ও সামাজিক সংগঠন 'শূন্য'। 'লেটস সিনেমা' স্লোগানে আজ ১০ জানুয়ারি বুধবার থেকে আগামী ১২ জানুয়ারি শুক্রবার পর্যন্ত এই উৎসব চলবে জেলার টাউন হল অডিটরিয়ামে। এ উৎসবে সর্বমোট ৭১টি চলচ্চিত্র প্রদর্শিত হবে ।
  বুধবার সকালে অতিথিরা উৎসবের লগো উম্মোচনের মাধ্যমে উৎসব উদ্বোধন করা হয়।
  টেলিকনফারেন্সের মাধ্যমে উৎসবের উপদেষ্টা পরিষদের চেয়ারম্যান রামেন্দু মজুমদার উদ্বোধনী বক্তব্য প্রদান করেন।
  অতিথি হিসেবে উপস্থিত ছিলেন, লক্ষ্মীপুর সরকারী কলেজের অধ্যক্ষ প্রফেসর মাইন উদ্দিন পাঠান, লক্ষ্মীপুর জেলা পরিষদের প্যানেল চেয়ারম্যান ফরিদা ইয়াসমীন লিকা, বাংলাদেশের প্রথম নারী পিডি সেলিনা আক্তার, লক্ষ্মীপুর সরকারী কলেজের ভারপ্রাপ্ত প্রধান শিক্ষক উত্তম কুমার ভৌমিক, জেলা আওয়ামীলীগের কৃষি বিষয়ক সম্পাদক আবদুল মতলব প্রমূখ।
  জিওয়াইএফএফএল- ২০১৮ উৎসবের জুরিবোর্ড সদস্য হিসেবে আছেন বিজ্ঞাপন ও চলচ্চিত্র নির্মাতা অমিতাভ রেজা, ঢাকা বিশ্ববিদ্যালয়ের টিভি ও চলচ্চিত্র বিভাগের প্রতিষ্ঠাতা চেয়ারম্যান শফিউল আলম ভূঁইয়া এবং অভিনেত্রী রোকেয়া প্রাচী।
  উৎসবের চলচ্চিত্র প্রদর্শনীর উদ্বোধন হয় দেশী বিদেশী অসংখ্য পুরস্কারপ্রাপ্ত স্বল্পদৈর্ঘ চলচ্চিত্র "এ লেটার টু গড" এর প্রদর্শনের মাধ্যমে।
  উৎসব পরিচালক জিসান মাহাদি বলেন, 'সব আয়োজনই আসলে ঢাকাকেন্দ্রিক হয়ে গেছে। যে কারণে আমরা এই আয়োজনের মধ্য দিয়ে ঢাকার বাইরের তরুণদের উৎসাহিত করতে চাই। লক্ষ্মীপুরের মতো শহরেও যে আন্তর্জাতিক মানের চলচ্চিত্র উৎসব আয়োজন করা সম্ভব, সেটাই আমরা প্রমাণ করতে চাই এই আয়োজেরর মধ্য দিয়ে।'